stanford-oval/wikipedia huggingface dataset:
ואלה

ערך זה עוסק בקנטון בשווייץ. אם התכוונתם למשמעות אחרת, ראו .
סיון במאה ה-19
ואלה (בצרפתית: Valais, בגרמנית: Wallis) הוא קנטון הממוקם בדרום-מערב שווייץ. הקנטון כולל את החלק העליון של עמק הנהר רון ממקורו בקרחון הרון ועד שפכו לאגם ז'נבה, ואת רכסי ההרים והעמקים משני צדדיו.
קנטון ואלה גובל מצפון בקנטונים ברן ו-וו, ממזרח בקנטונים אורי וטיצ'ינו, בדרום באיטליה ובמערב בצרפת.
הקנטון כולו מצוי בהרי האלפים ויש בו אתרי סקי מהגבוהים ביותר בשווייץ, מרחצאות חמים, מסלולי טיול, מגלשות הרים, ספורט אתגרי, פארקי חבלים, אופני הרים ועוד. זהו אחד מיעדי התיירות הפופולריים ביותר בשווייץ והוא מציע אפשרויות לינה רבות, בצימרים, פנסיונים ובתי מלון וכן בקמפינג. מספר עיירות וכפרים בקנטון ואלה אוסרים על כניסת כלי רכב הממונעים על דלק לתחומם, מטעמי שמירת איכות הסביבה וכדי לשמור על הצביון הכפרי. בין אלו ניתן למצוא את העיירות סאס-פה, צרמט ולויקרבאד.
בחלק המזרחי של הקנטון רוב התושבים דוברים גרמנית-שווייצרית. בחלק המערבי רוב התושבים דוברי צרפתית. רוב התושבים הם נוצרים-קתולים.
הקנטון גדול ובעל אוכלוסייה קטנה המרוכזת בעמקים המבודדים אלה מאלה. מצב זה משמר שפות ומבטאים נדירים וייחודיים לקנטון זה. רוב השפות הייחודיות לקנטון הן ממוצא לטיני או גרמני. כ-63% מתושבי הקנטון מדברים צרפתית כשפת אם, כ-28% גרמנית שווייצרית, כ-2% איטלקית וכ-7% שפות אחרות. חלק משפות אלה הן ממוצא לטיני (כולל ניבים נדירים של צרפתית ואיטלקית) וחלק ממוצא גרמני. בעמק ארולה (Val d'Arolla), למשל, שבחצי הצרפתי של הקנטון ישנן שתי אוכלוסיות: דוברי גרמנית בעלי מבטא ייחודי ואוכלוסייה של כשלושת אלפים איש המדברים שפה לטינית ייחודית להם (להבדיל מצרפתית, איטלקית ורומנש שמדברים שווייצרים אחרים).
הרשויות המקומיות של עמק ארולה מעודדות את התושבים בו לבנות בתים בשיטות המסורתיות ולהתלבש בלבוש המסורתי כדי למשוך תיירים. העשירים שבתושבי לוזאן שוכרים בעמק זה בקתות מסורתיות (Chalets) שמשמשות להם למגורי נופש בסופי השבוע.
בירת הקנטון והעיר הגדולה ביותר היא סיון (Sion) המונה כ-27,000 תושבים.
בעמק הרון עבר צבא הפילים של חניבעל בדרכו לקרב נגד הרומאים.
דגל ואלה הוא אדום לבן עם שלושה עשר כוכבים, לסימון 13 המחוזות בקנטון.
היסטוריה

בשנת 57 לפנה"ס כבשו הרומאים את האזור אחרי הקרב הגדול באוקטודורוס (מרטיני של ימינו) וקראו לפרובינציה ואליס פואנינה. התרבות הרומאית הייתה מושרשת מאוד באזור שגם תושביו הקלטים שקדמו לרומאים וגם השבטים הבורגונדים שכבשו אותו לאחר מכן אימצו את השפה רומאנית שהייתה שגורה באזור. מסופר על הלגיון התבאי שהתנצר ולאחר מכן נטבח בשנת 286 בסט. מוריץ.
משנת 888 האזור היה חלק מממלכת בורגונדיה ובשנת 999 נתן רודולף השלישי, מלך בורגונדי, זכויות לבישוף של סיון שמונה מאוחר יותר למושל והרוזן של ואלאיס. בשנת 1032 כבשה האימפריה הרומית הקדושה את האזור והוא היה חלק מהדוכסות הקטנה של בורגנדי שנשלטה על ידי בית צרינגן. ימי הביניים באזור אופיינו במאבקים בין הבישופות של סיון לבין השליטים האזרחיים בית צכרינגן ודוכסות סבויה. דוכסות סבויה הצליחה להשתלט על מרבית השטח ממערב לסיון בעוד שבאזור הגבוה של העמק (ממזרח) שלטו אדונים פאודלים אבירי רארון, לה-טור-שאטיליון והדוכסים מויספ.
במהלך המאה ה-13 החלו הקהילות הגדולות במזרח ואלה לצבור כוח ועצמאות בד בבד עם התיישבות של גרמנים שהגיעו מאזור ברן. בשנת 1353 קרל הרביעי, קיסר האימפריה הרומית הקדושה העניק לרפובליקה של שבעת הזנדנים (דוברת הגרמנית) אוטונומיה והיא הפכה עצמאית למעשה. לקראת סוף המאה ה-14 רכש הדוכס מסבויה את בישופות סיון, רפובליקת הזנדנים התנגדה לניסיון ההשתלטות על ואלה עילית (החלק המזרחי) ופרצה מלחמה בין דוכסות סבויה לבין הרפובליקה. בשנים 1375–1376 הביסה הרפובליקה את בית לה-טור שאטילון ובשנת 1388 הביסה לחלוטין את כוחות הבישוף. והרפובליקה דוברת הגרמנית השתלטה על כל ואלה עילית. הגבול בין הרפובליקה של הזנדנים לבית בית סבויה עבר מערבית לסיון, כך שבמערב ואלה (ואלה תחתית) השפה המדוברת הייתה צרפתית ובמזרחה (ואלה עילית) גרמנית. חלוקה שנשמרת עד ימינו.
בין השנים 1414–1420 הייתה התמרדות של תושבי ואלה עילית נגד הדוכס מרארון, במה שכונה פרשת רארון. ההתמרדות גררה אחריה מעורבות של קנטונים בקונפדרציה השווייצרית הישנה כאשר לוצרן, אורי ואונטרוולדן תמכו במורדים ואילו ברן בדוכס. המרד כמעט וגרר את הקונפדרציה למלחמת אזרחים אבל בסופו הגיעו הקנטונים הניצים להסדר ושלטון דוכסות רארון בפדרציה הסתיים.
עם מינויו של וולטר פון-סופרסקס לבישוף של סיון בשנת 1457 זכו דוברי הגרמנית בעמק לעליונות. כאשר פרצו המלחמות הבורגונדיות בשנת 1475 הבישוף של סיון ורפובליקת זנדן כרתו ברית בברן. בנובמבר באותה השנה הם כבשו את החלק המערבי של ואלה מידי דוכסות סבויה עד מרטיני. במרץ 1476, לאחר הניצחון בגרנדסון כבשו הכוחות הגרמנים את סט. מוריץ, אביין, תונטון ומונטה. למרות ויתורם על שלוש הטריטוריות האחרונות, ב-1477 הם שבו וכבשו אותם ב-1536. בהסכם תונטון בשנת 1569 מונטה, אילז ובוורט סופחו לוואלה. ב-12 במרץ 1529 הפכה ואלה לחברה בקונפדרציה השווייצרית.
ואלה התנגדה לרפורמציה הפרוטסנטית ונשארה נאמנה לכנסייה הקתולית. ב-1628 הפכה ואלה לרפובליקה, הרפובליקה של שבע הזנדן תחת חסותו של הבישוף הנסיך של סיון. הבישוף שמר על מעמדו עד שנת 1798 כאשר כוחותיו של נפוליאון בונפרטה כבשו את ואלה על הרפובליקה המהפכנית של ואלה (16 מרץ) שסופחה מיידית (1 במאי) לרפובליקה ההלווטית עד שנת 1802 כאשר היא הפכה לחלק מהרפובליקה הרודנית. ב-1810 הרפובליקה הרודנית סופחה לצרפת של נפוליאון כמחוז סימפלון. ואלה שוחררה מצרפת בשנת 1813 וב-4 באוגוסט 1815 הצטרפה רשמית כקנטון לקונפדרציה השווייצרית. בשנת 1845 הצטרפה ואלה לליגה הקתולית הבדלנית במהלך שהוביל למלחמת זונדרבנד כאשר 100 אלף חיילי הפדרציה עמדו מול 80 אלף לוחמי הבדלנים אולם בסוף ואלה החליטה שלא להשתתף במלחמה.
גאוגרפיה

הקנטון נשלט על ידי עמק הרון הרחב שחוצה אותו ממזרח למערב. אל עמק הרון מתנקזים גאיות בגדלים שונים. העמק המפורסם ביותר המתנקז לעמק הרון הוא מטרטל שבו שוכנת עיירת התיירות צרמט ועליו משקיף המטרהורן (4,478 מטר). חמישים מהפסגות בקנטון גבוהות מ-4,000 מטר כאשר הגבוהה מכולן היא המונטה רוזה בגובה של 4,634 מטר. בקנטון אפשר למצוא גם קרחונים ענקיים, הכוללים גם מהגדולים שבקרחוני האלפים. נהר הרון מנקז את כל הזרימה בעמק לכיוון דרום מערב ובעיירה מרטיני הוא פונה צפונה לכיוון אגם ז'נבה (מהעיירה סט. מוריץ הנהר זורם בקנטון וו).
בדרום הקנטון מתנשא רכס האלפים הפניניים שמפריד בין עמק הרון לעמק הפו שבצפונה של איטליה. בין שני העמקים ישנם שני מעברים צרים: מעבר סימפלון ומעבר סן ברנאר הגדול. מצפון לעמק הרון מתנשא רכס האלפים הברניים.
גאוגרפיה > עמקי ואלה

בטבלה להלן מפורטים העמקים המרכזיים שמתנקזים לעמק הרון ממזרח למערב. בטבלה שם העמק ושם הנחל הזורם בעמק. ברבים מן העמקים יש בראש העמק סכר מים עם תחנת כוח הידרו אלקטרית לייצור חשמל, שם הסכר מובא מתחת לנחל.
| עמק מצפון לרון>  | בגרמנית | בצרפתית | עמק מדרום לרון> שם | בגרמנית | בצרפתית |  |
| --- | --- | --- | --- | --- | --- | --- |
| פיישר | פיאשרטאל Fieschertal |  | בין | בינטאל  (Binntal) | ואלה דה בין (vallée de Binn) |  |
|  |  |  | נאנץ | נאנצטאל (Nanztal) |  |  |
|  |  |  | סאאס | סאאסטאל (saastal) |  |  |
|  |  |  | זרמט או מטר | מאטרטאל | ואלה דה זרמט (Vallée de Zermatt) |  |
|  |  |  | טורטמן | טורטמאנטאל |  |  |
|  |  |  | אניברס |  |  |  |
|  |  |  | ארנס |  |  |  |
|  |  |  | הרמנס |  | ואל ד'הרמנס (Val d'Heremence) |  |
|  |  |  | נונדה נחל: פרינצה סכר: קלוזון |  | ואל דה נונדה  (Val de Nendaz) לה פרינצה (la Printze) באראג' דה קלוזו  (Barrage de Cleuson) |  |
|  |  |  | באגנה |  |  |  |
|  |  |  | אנטרמו |  | ואל דה אנטרמו (Val d'entermont) |  |
|  |  |  | פרה |  | ואל פרה (Val Ferret) |  |
|  |  |  | לייה |  |  |  |
גאוגרפיה > אמות המים

בקנטון ואלה יש הרבה אמות מים, (בצרפתית: (ביס) bisse) שנבנו לפני מאות שנים. אמות המים מוליכות מים מהנחלים הגבוהים לראשי ומרכזי ההרים שנמצאים בגובה נמוך יותר. הסיבה בשלה נבנו אמות המים היא האקלים היבש (יחסית) השורר באזור, וההתיישבות על ההרים מלבד ההתיישבות בעמק, שם זורמים לרוב הנחלים. אמות מים אלו היוו מדי פעם מוקד סכסוך בין הכפרים, בעיקר בשנות בצורת. לרוב יש מסלולי הליכה בסמיכות לאמות המים.
מנהל ופוליטיקה

הקנטון מחולק ל13 מחוזות כאשר מחוז רארון מחולק לשני מחוזות משנה, ול-122 רשויות מקומיות. המחוזות הם:
| מחוז | בירת המחוז | שפה | שם בצרפתית | שם בגרמנית |
| --- | --- | --- | --- | --- |
| גומס | גומס החדשה | שווייצרית-גרמנית |  |  |
| מזרח רארון | מרל - פילה | שווייצרית-גרמנית |  |  |
| מערב רארון | רארון | שווייצרית-גרמנית |  |  |
| בריג | בריג - גליס | שווייצרית-גרמנית |  |  |
| ויספ | ויספ | שווייצרית-גרמנית |  |  |
| לויק | לויק | שווייצרית-גרמנית |  |  |
| סייר | סייר | צרפתית |  |  |
| הרנס | ווה | צרפתית |  |  |
| סיון | סיון | צרפתית |  |  |
| קונטיי | קונטיי | צרפתית |  |  |
| אנטרמונט | סמבראנשר | צרפתית |  |  |
| מרטיני | מרטיני | צרפתית |  |  |
| סן מוריס | סן מוריס | צרפתית |  |  |
| מונטיי | מונטיי | צרפתית |  |  |
סיון היא בירת הקנטון, בה נמצאים מועצת הקנטון והממשלה וכן בית המשפט הקנטונלי.
לואלה שני נציגים בבית העליון הפדרלי, ו8 נציגים בבית התחתון.
כלכלה > יין וחקלאות

תעשיית היין בוואלה היא הגדולה ביותר בשווייץ, כאשר המותג המפורסם ביותר הוא קוניאק הפירות ויליאמין המיוצר במרטיני.
ענפי החקלאות המובילים הם גידול בקר בהרים ומוצרי החלב במישורים ובנוסף ישנו גם מספר גדול של פרדסים ובקנטון נאספת גם כמות נכבדה של זעפרן.
כלכלה > תיירות

בוואלה יש מסורת ארוכה של תיירות שמבוססת על מלונאים שמשקיעים זמן וכסף על מנת לספק את הלקוחות. המלונאי המפורסם ביותר שיצא מוואלה הוא סזאר ריץ.
בוואלה יש כ-120 יעדי תיירות חורף וקיץ. בין הבולטים שבהם:
מטרהורן ליד עיירת התיירות צרמט הוא המוכר בהרי שווייץ לאחר שהפך לסמל של שוקולד הטובלרון.
סאס פה - עיירת תירות בעמק המקביל סאסטל שבה ניתן למצוא מגלשת הרים.
אתרי סקי כגון ורבייה.
מעבר סן ברנאר הגדול בו אפשר לטייל עם הכלבים המפורסמים.
גן הקיטור השווייצרי, פארק מיניאטורות הנמצא על שפת אגם ז'נבה.
כלכלה > תעשייה

הסכר הגבוה ביותר באירופה, "סכר גראן דיקסנס", הוא בוואלה, ותחנות הכוח ההידרואלקטריות שבקנטון מספקות כרבע מתצרוכת החשמל של שווייץ כולה.
החלק המערבי והמתועש ביותר בוואלה נקרא "שבלה" (בין סט. מוריץ לאגם ז'נבה) והוא חשוב מאוד לכלכלת הקנטון. בשבלה יש הרבה מפעלים שהבולטים שבהם הן חברות בת של נוברטיס וסינגנטה במונטה. בעיירה קולומבה-מורץ יש בתי זיקוק נפט.
במזרח, ליד ויספ יש מפעל לעיבוד אלומיניום. מתכות וכימיכלים נוספים מיוצרים באזור ויספ, כולל חברת כלי הבישול הידועה סוויס דיאמונד.
גלריה

עמק ארולה
נוף בארולה
ספורט חורף בוואלה
הר ארולה
הר ארולה
סיון
פרוורי סיון
הטירה של סיון
כרם גפנים בעיירה סלגש
דאן דה מורסל
נהר הרון
פנורמה מהר Allalinhorn pano
הערות שוליים

| --- | --- |
בקרת זהויות :  NLI: 987007555059405171  BnF: cb11937449m (data)  GND: 4064466-2  HDS: 007396  ISNI: 0000 0001 1543 9866  LCCN: n80104828  MusicBrainz: e1384603-3a9e-4427-ac2d-4b8473e8e32c  NKC: ge172492  NSK: 000763525  RERO: 02-A000169327  SUDOC: 031843530  VIAF: 123749010   WorldCat (עם VIAF): 123749010 
מפת ואלה בשנת 1300. סאבויה במערב ורפובליקת הזנדנים במזרח.
אמנות ביזנטית

אמנות ביזנטית היא כלל האמנויות שהיו נפוצות בתקופה הביזנטית, החל מן המאה ה-4 לספירה ועד המאה ה-9, אז סטתה האמנות באירופה מן האמנות של האימפריה הביזנטית המזרחית. הסגנון הביזנטי באמנות שומר במידה רבה בחלקים של האימפריה הביזנטית המזרחית והתפתח שם לאמנות איקונית בשנים המקבילות לאמנות הרומנסקית והגותית באירופה.
הסגנון הביזנטי באמנות

היסטוריונים שונים בתחום תולדות האמנות תיארו את האמנות הביזנטית, מתוך השוואה לאמנות היוונית והרומית, כדרדור ביכולות האמנותיות של בני התקופה, אולם חוקרים אחרים מצאו בסגנון יכולת חדשנות אמנותית רבה. הסגנון התאפיין בסכמתיות ובשימוש בסימבוליזם נוצרי. הוא שואב רבות גם מן האמנות היוונית-רומית. שילוב זה יצר תיאור סימבולי ייחודי המכיל גם הקשרים ריאליסטיים (בתיאור דמויות, בתיאור ארכיטקטוני ועוד).
הסגנון מבוסס על התעניינות לא בגוף האדם והאדם עצמו אלא בהדגשת אלמנטים פחות גשמיים: פרופורציות גוף גוציות ביחס 1:5 של הראש לגוף, כיסוי הגוף וחשיבות הבגד, תיאור פנים עם עיניים גדולות ומשטחי לחיים ארוכים.
תוך שילוב מסורות קודמות, יצרה האמנות הביזנטית סכמות סימבוליות לתיאור העולם והאדם. במסגרתן נשענו סמלים נוצריים חדשים (כמו למשל תיאורי ישו) על מסורות פגניות ויהודיות קודמות. התיאור היה שטוח על פי רוב, וכלל אלמנטים ריאליסטיים, שהצטרפו לפירוש אלגורי לברית החדשה והישנה. אמנות הציור התבטאה בעיקר בשימוש בטכניקת המוזאיקה (פסיפס) ובמסגרתה הושם דגש על תיאור בעל נפח מסוים אך עם שימוש בקווי מתאר מפרידים (קונטור). הרקע היה פעמים רבות עשוי מאבני פסיפס מוזהבות שהעניקו לסצנה המתוארת אופי שמימי.
תוכנית הפסיפסים הייתה בעצמה דגם של קדושה, כאשר הסידור של כל תיאור ותיאור נבע מהיחס שלו אל הקדושה. לדוגמה, ב"אפסיס", כלומר במקום המזבח שבכנסייה, המקום המקודש ביותר, ניתן למצוא את תיאור ישו. במקומות צדדיים יותר נמצאים לעיתים תיאורים בעלי ממד חילוני מסוים. דוגמאות לדגם פסיפסים כזה נמצאות בכנסיית איה סופיה באיסטנבול או בבזיליקת סנט אפולינרה נואובו ברוונה שבאיטליה.
בפיסול מהתקופה הביזנטית בולטת ההשפעה של הפיסול הפגני בעיצוב דימויי הגוף. שלא כמו באמנות הרומית, הפיסול הביזנטי, בדומה לציור, יוצר הכללה של דמות האדם ומתמקד יותר בקומפוזיציות סטטיות וסימטריות, ופחות בתיאור תנועה. עם זאת נשמרת צורתו של האדם, ונמשכת ההתייחסות אל נושאים "קלאסיים" בעיצוב הדמויות.
את רובו של הפיסול הביזנטי ניתן למצוא כתבליטים על גבי סרקופגים נוצריים. קבוצה גדולה מהם נשתמרה בעיר ארל, שבה שכנה העיר הרומית ארלטום. סוגה נוספת היא אמנות זעירה, ובה עיצבו תיבות של שרידי קדושה או חפצים יקרי ערך אחרים. פעמים רבות היו חפצים אלו עשויים משנהב מגולף ומעוטר.
בתבליט שנמצא על גבי "עמוד תאודסיוס" שבאיסטנבול, מחולקת הקומפוזיציה הסימטרית לשני פסי אורך. בחלק העליון מופיעים הקיסר ופמלייתו כשהם יושבים ומתבוננים כנראה בשבויים בחלק התחתון של התבליט. הם יושבים בין קשת אדריכלית בעלת עמודים עם כותרת קורינתית, ולובשים בגדים הדומים לביגוד מן התבליטים הפגניים. עם זאת, יש בצורת הצגתם סכמתיות מסוימת בישיבה החזיתית לגמרי ובעובדה כי יש פערי גודל בין דמויות שונות בתוך התבליט - דמויות חשובות יותר, כגון דמות הקיסר, הן גדולות יותר.
סמלים ומשמעויות באמנות הביזנטית

התקופה הביזנטית עיצבה במקרים רבים את דרכי הביטוי של האמנות הנוצרית. כשהיא משלבת בין מוטיבים וגישות מן האמנות הפגנית והיהודית לכדי סינתזה חדשה.
מסורת 'הפרה פיגורציה' - בבואם לשאוב מתוך האמונה היהודית, השתמשו האמנים הביזנטיים בדרך פרשנות ייחודית לברית הישנה. שימוש בסיפורים כדימויים באמנות, נעשה תוך הקבלה בין סיפורי התנ"ך לברית החדשה. כך לדוגמה, ייצוג ויזואלי של עקדת יצחק יהיה סימן לצופים על צליבתו של ישו, ביקור המלאכים אצל אברהם, המבשרים על הולדת יצחק, יהווה רמז מקדים לביקור שלושת האמגושים הבאים להעריץ ולברך את ישו. סוג קריאה כזה איפשר לאמנים ליצור קשת של משמעויות אלגוריות המתבטאות הן בקריאה של כל סצנה וסצנה בנפרד, והן בפרשנות של כל דגם העיטורים.
ישו והצלב - מקום נרחב באמנות תופש ייצוגו של ישו. האל מופיע במספר צורות. הראשונה כמונוגרמה המורכבת מאותיות שמו של האל. פעמים אחרות הוא מופיע כאדם בנוסחים הלקוחים מן האמנות הרומית כגון ישו המופיע כפילוסוף, ישו בדמות אורפאוס, ישו כנער רועה נושא עגל, ואפילו כשה, באופן המרמז על הקרבתו כשה האלוהים. ישו מופיע כאדם צעיר, לא תמיד עם הזקן שהפך לאחד מסימני ההיכר המאוחרים שלו
סמלים של גן העדן והנצח - ענפי דקל, מופיעים כמסמלים את גן העדן. דוגמה בולטת היא הפסיפסים מכנסיית סן ויטלה ברוונה, שם מופיעים הדקלים בסצנת שלושת האמגושים הבאים לברך את ישו, ובאפריז ובו תהלוכה של קדושים נוצריים. ענפי הדקל משמשים הן כציון נוף והן כסמנים לגן העדן. מוטיב צמחי אחר הוא של גפנים מטפסות וצמחי אקנטוס מטפסים לקוחים מן האמנות הרומית. צמחי האקנטוס מופיעים במקומות הקשורים לשלטון ואילו גפנים מופיעות בתוך מבנים דתיים. הם מופיעים על סרקופגים ועל מבנים אחרים. במאוזוליאום של גאלא פלקידיה, לדוגמה, מופיע פסיפס של צמחי אקנטוס מסתלסלים היוצאים מתוך מעיין. משני צדי המעיין מופיעים איילים השותים ממנו, לפי הפסוק מספר תהילים, פרק מ"ב, פסוק ב': "כאייל תערוג על אפיקי מים כן נפשי תערוג אליך אלוהים".
סימנים קוסמולוגיים - סימנים קוסמולוגיים כגון ירח וכוכבים היוצרים משמעות רוחנית ושמימית ומאזכרים גם את תיאור הצליבה של ישו (ראו: הבשורה על-פי לוקס, כג' 43 - 46). ניתן למצוא דימויים כאלו בתיאורים של צליבתו של ישו. לעיתים הם מופיעים באופן עצמאי כתיאור קוסמולוגי, כמו בפסיפס הנמצא בנרתקס (מבואה) של בזיליקת סן מרקו בוונציה.
אדריכלות ביזנטית

גם האדריכלות הביזנטית הושפעה מהאדריכלות של האימפריה הרומית, שאותה החליפה. המאפיין העיקרי באדריכלות הציבורית היה הפיכתם של טיפוסי בנייה רומיים לטיפוסי בנייה נוצריים. הבזיליקה, לדוגמה, אשר שימשה בתקופה הרומית כמבנה שלטון ומשפט, עברה התאמה ושימשה כעת את הכנסייה הנוצרית, משום שמבנה זה איפשר לשלב קהלים גדולים בפולחן. במקום בו הוצג פסלו של הקיסר עמד כעת מזבח לאל הנוצרי (אפסיס).
גם טיפוסי בנייה אחרים הפכו לנוצריים כגון מבנה "זיכרון", מבנה מרכזני בצורה של עיגול (רוטונדה) או צלב, אשר שימש בתקופה הרומית כמבנה קבורה, משמש באדריכלות הביזנטית הן כמבנה מעל קברים (מאוזוליאום) והן כמבנה המציין אירועים יוצאי דופן, שהקהל המבקר בהם יכול לנע באופן לא מאורגן אל מרכז המבנה שבו שוכן הקבר, המזבח.
דוגמאות לכנסיות ביזנטיות בולטות וחשובות הן איה סופיה באיסטנבול, בזיליקת סן ויטאלה, המאוזוליאום של גאלא פלקידיה ועוד מספר מבנים ברוונה, בזיליקת סן מרקו בוונציה, כנסיית הקבר בבית לחם, מנזר דפני ביוון ועוד.
גלריית תמונות

קשת קונסטנטין, רומא.
תרשים כנסיית איה סופיה.
כנסיית איה סופיה.
תבליט על גבי 'עמוד תאודסיוס', איסטנבול.
פסל ארבעת הטטררכים, בכנסיית סן מארקו בוונציה.
פסיפס בבזיליקת סן מרקו בוונציה.
אברהם ושלושת המלאכים, פסיפס בכנסיית סאן ויטלה בעיר רוונה.
הקיסר קונסטנטינוס בפסיפס בכנסיית סן ויטלה ברוונה.
האפסיס בכנסיית סאן אפולינר אין קלאסה ברוונה.
פסיפס המציג תהלוכת קדושים, בזיליקת סנט אפולינרה נואובו ברוונה.
פסיפס בבזיליקת סנט אפולינרה נואובו ברוונה.
בבזיליקת סנט אפולינרה נואובו ברוונה.
"הרועה הטוב", פסיפס במאוזוליאום של גאלא פלקידיה, רוונה.
פסיפס המציג דגם עיטורי, המאוזוליאום של גאלא פלקידיה, רוונה.
המאוזוליאום של גאלא פלקידיה, מראה פנימי.
כנסיית סנטה מריה מג'ורה, רומא.
מדליון גאלא פלקידיה.
טבעת חתונה מן המאה השביעית לספירה, מוצג במוזיאון הלובר.
לוחית שנהב מגולפת מקונסטנטינופול, סוף המאה השישית.
פסל בעל חיים מכונף בחצר המוזיאונים לארכאולוגיה של איסטנבול
ראו גם

צלחות דוד
התקופה הביזנטית בארץ ישראל
לקריאה נוספת

John Beckwith, Early Christian and Byzantine Art, Yale University Press; 4th edition, February 1, 1986, מסת"ב 978-0300052961
Robin Cormack, Byzantine Art (Oxford History of Art), Oxford University Press; 2nd edition, May 8, 2018, מסת"ב 978-0198778790
הערות שוליים

↑  בראשית פרק יח
| זרמים באמנות |
| --- | --- | --- |
| אמנות העת העתיקה | יוון העתיקה • רומא העתיקה • מצרים העתיקה • הסהר הפורה |  |
| אמנות ימי הביניים | אמנות מרובינגית • אמנות קרולינגית • אמנות רומנסקית • אמנות גותית • ביזנטיון |  |
| הרנסאנס | מנייריזם |  |
| אמנות מזרחית | אמנות סינית • אמנות יפנית |  |
| אמנות העת החדשה | בארוק • רוקוקו |  |
| אמנות מודרנית | נאו-קלאסיציזם • רומנטיציזם • פרה-רפאליטים • אר נובו • אר דקו • ריאליזם (אמנות) • פוינטיליזם • אימפרסיוניזם • פוסט-אימפרסיוניזם • נאו-אימפרסיוניזם |  |
| אמנות המאה ה-20 וה-21 | אמנות מופשטת • קוביזם • אקספרסיוניזם • פוטוריזם • קונסטרוקטיביזם • סוריאליזם • אקספרסיוניזם מופשט • פוביזם • פופ ארט • אופ ארט • נאו-גאו • דאדא • אסתטיקת יחסים |  |
פורטל האמנות
| --- | --- |
בקרת זהויות :  NLI: 987007295541305171  BNE: XX525326  LCCN: sh85007589  LNB: 000052746  NDL: 00560704  NKC: ph119062 
"תיאודורה ואנשי חצרה", יצירה בסגנון הביזנטי 547 לס', פסיפס, 440/432, סן ויטלה, רוונה
"שלושת האמגושים", בזיליקת סנט אפולינרה נואובו. ברקע ענפי דקל המסמלים הן את גן העדן ותיאור נוף גם יחד
המאוזוליאום של גאלא פלקידיה ברוונה - מבנה מרכזני בצורת צלב
טהורה (סרט, 2024)

| --- | --- |
כרזת הסרט הרשמית
כרזת הסרט הרשמית
 בימוי:  מייקל מוהאן 
 הופק בידי:  דייוויד בראנד סידני סוויני ג'ונתן דאווינו טדי שוורצמן מייקל היימר
 תסריט:  אנדרו לובל 
 עריכה:  כריסטיאן מסיני 
 שחקנים ראשיים:  סידני סוויני אלברו מורטה בנדטה פורקרולי דורה רומנו ג'ורג'יו קולנג'לי סימונה טבסקו
 מוזיקה:  ויל בייטס 
 צילום:  אלישע כריסטיאן 
 מדינה:  ארצות הברית ארצות הברית
 חברת הפקה:  Black Bear Pictures Fifty-Fifty Films Middle Child Pictures
 חברה מפיצה:  ניאון
 הקרנת בכורה:  12 במרץ 2024 (SXSW) ישראל 21 במרץ 2024 ארצות הברית 22 במרץ 2024
 משך הקרנה:  89 דקות
 שפת הסרט:  אנגלית
 סוגה:  אימה, פסיכולוגי
 תקציב:  9 מיליון דולרים
 הכנסות:  35.3 מיליון דולרים
 דף הסרט ב־IMDb
 
"טהורה" (באנגלית: Immaculate) הוא סרט אימה פסיכולוגי אמריקאי בבימויו של מייקל מוהאן, על פי תסריט מאת אנדרו לובל. בסרט מככבים סידני סוויני, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו.
ב-12 במרץ 2024, בכורת הסרט העולמית התרחשה בפסטיבל South by Southwest, ועלתה לאקרנים בארצות הברית ב-22 במרץ 2024. בישראל עלה לאקרנים ב-21 במרץ 2024.
עלילת הסרט

בשנות נעוריה, ססיליה טובעת באגם וחווה מוות קליני למשך זמן קצר. כאשר מתעוררת לחיים, טוענת ססיליה שאלוהים הציל אותה למטרה מסוימת, ובכך הופכת לנזירה. לאחר מכן, מקבלת ססיליה הזמנה מהאב סאל טדסקי להצטרף למנזר מיוחד באיטליה.
בזמן שקמה מסיוט, המומה ססיליה לגלות כי היא הרה, אף על פי שהיא בתולה ומעולם לא ניהלה יחסי מין עם גבר. בזמן שההריון מתקדם, הנזירה איזבלה מנסה להטביע את ססיליה. במהלך תקופת בחילות בוקר, בזמן שמקיאה לססיליה נופלת אחת משיניה; בקשתה להילקח לבית חולים ראוי נדחית. לאחר מכן, איזבלה מתה על ידי התאבדות מקפיצת גג.
בזמן שעות היממה החשוכות, מתגנבת ססיליה ונחרדת לראות את הנזירה סופריור חותכת את לשונה של גוון. בנוסף, מגלה ססיליה מעבדה משונה במרתף. לאחר מכן, ססיליה מנסה להימלט מהמנזר בכך שמזייפת הפלה באמצעות תרנגולת מתה, אך תרמית ההימלטות נחשף. חושף האב טדסקי שהוא היה גנטיקאי בעברו לפני שהפך לכומר, והשתמש בדגימות DNA שנלקחו ממסמר הצליבה של ישו, וטדסקי ניסה במשך עשרים שנה ליצור בריאה חדשה של ישו, וגופה של ססיליה השתלבה עם ה-DNA.
ססיליה מוטרדת מהאפשרות שילדה יוכל להציל או להרוס את העולם כפי שנכתב בהתגלות, ועושה ניסיון מילוט נוסף, וחונקת את החשמן עם מחרוזת התפילה וטדסקי מנסה לעצור אותה אך ססיליה מציתה אש.
בזמן שטדסקי נשרף אנושות, ססיליה בורחת אל הקטקומבות שמתחת למנזר, ומוצאת את גופתה של גוון. טדסקי מנסה להרוג את ססיליה אך דוקרת אותו באמצעות אזמל. כשמגיחה לחוץ המנזר, יולדת ססיליה, ומתכננת להרוג את ילדה באמצעות אבן, אך הסרט דוהה לשחור.
צוות השחקנים והדמויות

סידני סוויני – ססיליה
אלברו מורטה האב סלי טדקסי
בנדטה פורקרולי האחות גוון
דורה רומנו
ג'ורג'יו קולנג'לי
סימונה טבסקו
הפקה

באוקטובר 2022, הוכרז כי סידני סוויני הצטרפה לצוות השחקנים. לאחר מכן, נמסר שמייקל מוהאן יביים את הסרט על פי תסריט מאת אנדרו לובל, כשסוויני כמפיקה גם. בפברואר 2023, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו הצטרפו לצוות השחקנים.
צילומי הסרט התרחשו ברומא, והסתיימו בפברואר 2023.
הפצה

ב-12 במרץ 2024, בכורת הסרט העולמית התרחשה בפסטיבל South by Southwest. הסרט עתיד לעלות לאקרנים בארצות הברית ב-22 במרץ 2024. ובישראל עלה לאקרנים הסרט ב-21 במרץ 2024.
ביקורות

באתר הביקורות "Rotten Tomatoes", הסרט זכה ציון של 64% על בסיס 25 ביקורות חיוביות, עם דירוג ממוצע של 6/10; בקונצנזוס הביקורות נכתב: ”'טהורה' הוא יציאת סרט האימה המשלב נושא דתי, הכוללת את הופעתה המעולה של סידני סוויני”. באתר הביקורות המשוקללות "Metacritic", הסרט קיבל ציון של 47/100 על בסיס 11 ביקורות, דבר המציין ביקורות "מעורבות או ממוצעות".
הערות שוליים

↑  "Immaculate (18)". BBFC. March 5, 2024. Retrieved March 5, 2024.
↑  Grobar, Matt (October 28, 2022).
"Sydney Sweeney Set For Black Bear Pictures' Psychological Horror 'Immaculate' From Director Michael Mohan". Deadline Hollywood. Retrieved February 18, 2023.
1 2  MacCary, Julia (February 13, 2023).
"Álvaro Morte, Benedetta Porcaroli and More Join Sydney Sweeney in Black Bear Pictures' 'Immaculate' (EXCLUSIVE)". Variety. Retrieved February 18, 2023.
↑  Cordero, Rosy (February 17, 2023). "Simona Tabasco Joins Sydney Sweeney In Psychological Horror Film 'Immaculate'". Deadline Hollywood. Retrieved February 18, 2023.
↑  Sweeney, Sydney [@sydney_sweeney] (February 17, 2023)."I just wrapped the first film I've ever produced, Immaculate, with the most amazing cast and crew. I can't even begin to describe what an amazing experience it's been these past few months in Rome. I've learned so much and can't wait to share all the madness we created with you ♥️". Retrieved February 18, 2023 – via Instagram.
↑  Grobar, Matt (December 19, 2023).
"Sydney Sweeney Horror 'Immaculate' Acquired By Neon". Deadline Hollywood. Retrieved December 19, 2023.
↑  "Immaculate". South by Southwest. Retrieved February 7, 2024.
↑  D'Alessandro, Anthony (February 7, 2024). "SXSW 2024 Second Wave Includes Pics With Sydney Sweeney, Nicolas Cage, Camila Mendes & 'Monkey Man'". Deadline Hollywood. Retrieved February 7, 2024.
↑  Squires, John (January 24, 2024).
"'Immaculate' – NEON Releasing Sydney Sweeney Horror Movie in March [Poster"]. Bloody Disgusting. Retrieved January 24, 2024.
↑  אורן מנדז, סידני סוויני היא מריה הלא קדושה בסרט האימה “טהורה”, באתר gadgety, ‏19 בפברואר 2024
↑  "Immaculate". Rotten Tomatoes. Fandango Media. Retrieved March 14, 2024.
↑  "Immaculate". Metacritic. Fandom, Inc. Retrieved March 14, 2024.
מהירות שגא-קולית

זרימה חישובית על מנוע על-מגח סילוני X-43A במהירות מאך 7
מהירות שגא-קולית או שַׂגִּיא-קולית (בלועזית: מהירות היפרסונית) היא מהירות של עצם הנע הרבה מעל מהירות הקול, ואשר מתרחשות בה תופעות אווירודינאמיות ייחודיות.
מהירות שגא-קולית גדולה ממהירות על-קולית וניתן לאפיין מהירות זו כמעל 5 מאך. עם זאת, המהירות הנמוכה ביותר המאופיינת כשגא-קולי היא בפועל טווח של ערכים בסביבות 5 מאך (גבוה או נמוך במקצת) ומשתנה כתלות בתנאים הפיזיקליים שבהם שרויה הזרימה.
עבור מספרי מאך גבוהים מ-20, לצורך אנליזה ראשונית של גלי הלם משופעים נהוג להניח כי מאך שואף לאינסוף לצורך פישוט נוסחאות, שכן ההבדלים ביניהם צפויים להיות זניחים.
כלי תעופה הנעים במהירות שגא-קולית הם מנועי על-מגח סילוני ומעבורות חלל בזמן תהליך החדירה לכדור הארץ. ישנם גם טילים היפר-סונים הנעים במהירות זו.